Sandnes kirke (Bygland)

Sandnes kirke er en åttekantet kirke fra 1844 i Åraksbø i Bygland kommune i Agder. Byggverket er i tre og har 200 sitteplasser; åttekanten er langstrakt med to benkerader og midtgang til koret.Norsk kirkeleksikon side 468

Kirken ble bygget ved Anders Thorsen Syrtveit etter typetegninger av Hans Ditlev Franciscus von Linstow. Den ble reist på Sandnes i Bygland og flyttet til Åraksbø i 1935.

Kirken har vernestatus som automatisk listeført kirke.Sandnes kyrkjestad, Åraksbø fra Kulturminnesøk

Både altertavlen, prekestolen og døpefonten er i tre. Altertavlen er skåret av Lars Olav Stedjan og har to motiver malt av Lars Osa; «Jesus i Emmaus» og «Den tronende Kristus».

Den eldste skriftlige kilden om kirke på stedet fra 1558 da sognet ble nevnt. Det er usikkert om det var kirke i middelalderen og før svartedauden. I 1679 var det daværende bygget (som kan ha vært fra middelalderen) i så dårlig stand at bygdefolk ikke våget å bruke kirken. Kongen i København ga tillatelse til å rive bygget og erstatte med et nytt. Oppføring av ny kirke gikk langsomt. På 1840-tallet ble det ansett som gammel forfallen.

Kirkestrid
Det bodde flest mennesker i Åraksbø på 1930-tallet, og i januar 1935 ble det bestemt at kirken skulle flyttes fra Sandnes  til Åraksbø. Dette var svært kontroversielt, og da biskopen vigslet den gjenoppsatte kirken, møtte ingen fra Frøysnes og Sandnes opp.Terje Gittmark Eriksen: Bitter kirkestrid. Artikkel i Fædrelandsvennen Kultur 26. november 2009 side 9. De satte senere opp et kapell på den gamle kirketomten (Sandnes kapell). Dette stod ferdig høsten 1940.

Referanser

 Litteratur 
 Eldhuset, Aasmund: Jubileumsskrift Sandnes kyrkje 150 år. 1844–1994 (heftet i bibliotekets samling)
 Rasmussen, Alf Henry (red.): Våre kirker - norsk kirkeleksikon, Vanebo forlag 1993, side 468, ISBN 82-75-27022-7

 Eksterne lenker 

 Om Sandnes kirke på setesdalswiki.no

Kategori:Kirker i Bygland
Kategori:Kirker i Otredal prosti
Kategori:Kulturminner i Bygland
Kategori:Setesdal
Kategori:Oktogonale kirker i Norge
Kategori:Norske kirker fra 1844
Kategori:Bygninger tegnet av Hans Linstow
Kategori:Anders Thorsen Syrtveit